钦定古今图书集成/明伦汇编/官常典/第723卷 > 霍安国 王美 林渊 张彭年 赵士
## 钦定古今图书集成/明伦汇编/官常典/第723卷 > 霍安国 王美 林渊 张彭年 赵士

张谌　、于潜　、沈郭　、张行中。

按《宋史忠义传》：“安国，不知何许人。燕山之复，以直秘
阁为转运判官。宣和末，知怀州。靖康元年，路允迪奉
使至怀，表其治状，加直龙图阁。岁中进右文集英殿
修撰，徙知隆德府，未行复留。金骑再至，遂破围。安国
捍御不遗力，鼎、澧兵亦至，相与共守，拜徽猷阁待制。
然竟以闰十一月城陷，将官王美投濠死。”粘罕引安
国以下分为四行，使夷官问不降者为谁，安国曰：“守
臣安国也。”问馀人，通判州事直徽猷阁林渊，兵马钤
辖济州防御使张彭年，都监赵士张谌、于潜，鼎、澧
将沈敦、张行中及队将五人同辞，对曰：“渊等与知州
一体，皆不肯降。”酋令引于东北乡，望其国拜降，皆不
屈，乃解衣面缚，杀十三人而释其馀。安国一门无噍
类。明年，赠延康殿学士。